|  |  |  |
| --- | --- | --- |
| C:\Users\user\AppData\Local\Microsoft\Windows\INetCache\Content.MSO\7647E40B.tmp | *Софийски университет „Св. Климент Охридски“ Факултет по математика и информатика* |  |

Домашно 1

|  |  |
| --- | --- |
| *курсове* | *Обектно-ориентирано програмиране и Обектно-ориентирано програмиране-практикум* |
| *специалности* | *Информатика и Компютърни науки (1-ви поток)* |
|  | *летен семестър 2020/21 г.* |

Редакции

2021-04-01 – добавено е пояснение за класа Vehicle, че членовете трябва да са от тип MyString. Добавено е пояснение, че не могат да се използва std::string, нито контейнерите от STL (std::vector, std::list и т.н.)

2021-04-03 – Garage::insert трябва да приеме Vechile& v, а не const Vehicle& v

2021-04-05 – Добавени са редица уточнения по условието, по въпроси от чата и от форума. За уточненията е създаден отделен раздел.

* уточнение за интерфейсите на Vehicle и Garage.
* уточнение за това, че не трябва да се държи отчет на паркоместата в гаража, а само на заетия обем.
* уточнение за това, че животът на обектите от тип Vehicle не зависи от този на гаража, в който те се добавят.
* в описанието на Garage::clear е дадено по-подробно уточнение какво прави функцията.
* в описанието на Garage::erase е уточнено, че при премахване на кола от гаража е допустимо да се промени редът на колите в него.
* За Garage::size е уточнено, че се има предвид да връща броя коли в него.
* За изискването за rule of 3 в символния низ и гаража е добавено допълнително, по-дълго описание. Възможно е да реализирате тези класове с помощта на други и така да не се наложи да следвате rule of 3 или rule of 5, а rule of 0. Това вече е изрично посочено в условието.

Коригиран е и един проблем в условието: От интерфейса на гаража са премахнати функциите, които директно връщаха обектите превозни средства, които се пазят в него (тези функции не трябва да се реализират). Оставени са само константните им еквиваленти. Чрез тези функции беше възможно (чрез присвояване) да се подмени един Vehicle обект с друг, който има различен капацитет и по този начин да се заобиколят правилата на гаража.

Допълнителни уточнения

1. За Vehicle и Garage пише точно какъв да е интерфейсът, там не бива да се добавят други функции освен посочените. Оттук следва, че колата е immutable object, т.е. не може да си променя състоянието след като бъде създадена. За нея може да напишете unit test, който проверява дали ако съдадете кола с параметри a,b,c (все едно сте я създали като Vehicle(a,b,c)), то функциите от интерфейса на колата връщат точно a,b,c, а не някакви други данни.
2. Гаражът няма нужда да пази кои точно паркоместа заема дадено превозно средство. Той се интересува само от това какъв обем е зает. Тоест ако добавите кола заемаща три места, няма нужда да се търсят три непрекъснати клетки в някакъв масив, а само да се провери дали е свободен съответният обем.
3. Превозните средства съществуват независимо от гаража. Той ги регистрира в себе си, но нито ги създава, нито има грижата да ги унищожава. Същевременно ако даден Vehicle обект прекрати съществуването си преди да е бил унищожен гаража, това може да предизвиква проблем. Затова трябва да се гарантира, че превозните средства няма да се унищожат докато гаражът все още съществува.
4. Като следствие от по-горното – гаражът НЕ БИВА да копира обектите в себе си, а да пази някакъв вид препратка (например указател) към превозните средства, които се пазят в него.

Условие на задачата

ВАЖНО: Покрийте всички класове с подходящи unit test-ове. Всички член-функции трябва да са добре тествани.

В решението на задачата НЕ МОЖЕ да се използва std::string, нито контейнерите от STL (std::vector, std::list и т.н.)

А) Реализирайте клас MyString, който представя символен низ. Класът да има поне следните операции:

* Default constructor.
* Гарантирайте, че обектите могат да се копират и унищожават коректно. Ако е нужно, реализирайте експлицитно всички функции от rule of 3 (бонус: гарантирайте, че работят коректно всички от rule of 5). Ако това не е нужно, следвайте rule of 0.
* MyString(const char\* str) -- създава нов обект и копира в него съдържанието на str.
* char& at(std::size\_t pos) -- достъп до елемента намиращ се на позиция pos. Ако такъв няма, да се хвърля изключение std::out\_of\_range.
* const char& at(std::size\_t pos) const -- Като по-горното, но за константи.
* char& operator[](std::size\_t pos) -- достъп до елемента намиращ се на позиция pos. Функцията да не прави проверка за коректност дали pos е валидна позиция. (В debug режим assert-вайте дали pos е валидна позиция).
* const char& operator[](std::size\_t pos) const -- Като по-горното, но за константи.
* char& front() -- достъп до първия символ в низа. Да НЕ СЕ прави проверка за коректност дали такъв символ има. (В debug режим assert-вайте че низът не е празен).
* const char& front() const -- Като по-горното, но за константи.
* char& back() -- достъп до последния символ в низа. Да не се прави проверка за коректност дали такъв символ има. (В debug режим assert-вайте че низът не е празен).
* const char& back() const -- Като по-горното, но за константи.
* bool empty() const -- Проверява дали низът е празен.
* std::size\_t size() const -- дължина на низа.
* void clear() -- изчиства съдържанието на низа.
* void push\_back(char c) -- добавя символа c в края на низа. Операцията да дава strong exception guarantee.
* void pop\_back() -- премахва последния символ от низа. Да не се прави проверка за коректност дали такъв символ има. (В debug режим assert-вайте че низът не е празен).
* MyString& operator+=(char c) -- добавя символа c в края на низа. Операцията да дава strong exception guarantee. Връща \*this.
* MyString& operator+=(const MyString& rhs) -- конкатенира съдържанието на str към текущия низ. Операцията да дава strong exception guarantee. Връща \*this.
* MyString operator+(char c) const -- Връща нов символен низ, който се получава от текущия, конкатениран със символа c.
* MyString operator+(const MyString& rhs) const -- Връща нов символен низ, който се получава от текущия, конкатениран с низа rhs.
* const char\* c\_str() const -- връща указател към null-terminated масив от тип char, който има съдържание идентично с това на низа.
* bool operator==(const MyString &rhs) const -- Проверява дали два символни низа са еднакви.
* bool operator<(const MyString &rhs) const -- Проверява дали текущият низ предхожда лексикографски rhs.

Б) Реализирайте клас Vehicle (превозно средство). То трябва да има следните свойства:

* регистрационен номер -- символен низ (използвайте типа MyString).
* описание -- символен низ (използвайте типа MyString).
* брой места за паркиране, които заема превозното средство -- стойност от тип std::size\_t.

Класът да има следния интерфейс:

* Класът ДА НЯМА default constructor
* Vehicle(const char\* registration, const char\* description, std::size\_t space)
* const char\* registration() const -- Връща регистрационния номер като C-style символен низ.
* const char\* description() const -- Връща описанието на превозното средство като C-style символен низ.
* std::size\_t space() const -- Връща мястото, което заема превозното средство при паркиране.

В) Реализирайте клас Garage (гараж). Гаражът има капацитет, който се указва при неговото създаване. Капацитетът е стойност от тип std::size\_t, която може да бъде произволно голяма (помислете какво значи това за решението; как трябва да осигурите паметта).

В гаража трябва да може да се добавят и премахват превозни средства. Трябва обаче да се отчита неговият капацитет и броят на вече добавните превозни средства. Например в гараж с капацитет 3 трябва да може да се сложат най-много:

* три превозни средства заемащи едно място
* едно превозно средство заемащо две места и едно заемащо едно място
* и т.н.

В такъв гараж не може едновременно да се съдържат две превозни средства, всяко от които заема две места; едно превозно средство заемащо пет места и т.н.

Освен това, в един гараж не може да има две коли с еднакви регистрационни номера.

Тези изисквания трябва да се отчитат при добавянето на нови превозни средства в гаража.

Класът да има следния интерфейс:

* Garage(std::size\_t size) -- създава гараж с максимално място за паркиране size.
* Гарантирайте, че обектите могат да се копират и унищожават коректно. Ако е нужно, реализирайте експлицитно всички функции от rule of 3 (бонус: гарантирайте, че работят коректно всички от rule of 5). Ако това не е нужно, следвайте rule of 0.
* void insert(Vehicle& v) -- добавя превозното средство v в гаража. Ако операцията не успее (например няма достатъчно памет, в гаража няма повече място за паркиране, вече има кола със същия регистрационен номер), да се хвърля изключение. Операцията да дава strong exception guarantee.
* void erase(const char\* registration) -- премахва колата с регистрационен номер registration от гаража. Ако такава няма, да не се прави нищо. При премахването на кола от гаража е допустимо да се промени редът на останалите в гаража. Това условие ще ви позволи при премахване на елемент да поставите последния елемент от масива на мястото на премахнатия, вместо да правите left shift.
* const Vehicle& at(std::size\_t pos) const -- достъп до елемента намиращ се на позиция pos. Ако такъв няма, да се хвърля изключение std::out\_of\_range.
* const Vehicle& operator[](std::size\_t pos) const -- достъп до елемента намиращ се на позиция pos. Функцията да не прави проверка за коректност дали pos е валидна позиция. (В debug режим assert-вайте дали pos е валидна позиция).
* bool empty() const -- Проверява дали гаражът е празен.
* std::size\_t size() const -- брой елементи (превозни средства) в гаража.
* void clear() -- изчиства съдържанието на гаража. Това означава, че в него не се съдържа нито една кола. Капацитетът му обаче остава непроменен. Така в него могат отново да се добавят нови коли.
* const Vehicle\* find(const char\* registration) const -- намира и връща превозното средство с регистрационен номер registration в гаража. Ако такова няма, да се върне nullptr.

Г) Напишете програма, която позволява на потребителя да създаде гараж с избран от него капацитет. След това програмата трябва да позволи в него да се добавят и премахват превозни средства. Да има и операция, която извежда съдържанието на гаража на екрана.